KIRJALLINEN KYSYMYS E-2808/00 esittäjä(t): Jeffrey Titford (EDD) komissiolle. Eurooppalaisen ulottuvuuden edistäminen kouluissa.



Virallinen lehti nro 151 E , 22/05/2001 s. 0017 - 0018



KIRJALLINEN KYSYMYS E-2808/00 esittäjä(t): Jeffrey Titford (EDD) komissiolle (5. syyskuuta 2000) Aihe: Eurooppalaisen ulottuvuuden edistäminen kouluissa Pyydän Romano Prodilta tai asiasta vastaavalta komission jäseneltä vastausta seuraaviin kysymyksiin: 1. Kuinka paljon rahaa on kohdennettu eurooppalaisen ulottuvuuden edistämiseen Ison-Britannian kouluissa? 2. Miten Euroopan unioni edistää eurooppalaista ulottuvuutta? Käytetäänkö edistämisessä esitteitä, tehtävämonisteita, kirjoja ja konferensseja? 3. EU:n on usein todettu pyrkivän kulttuurin moninaisuuden edistämiseen ja kansallisvaltioiden identiteetin säilyttämiseen. Kuinka paljon rahaa britti-identiteetin edistämiseen käytetään verrattuna eurooppalaisen identiteetin edistämiseen? 4. Voivatko vanhemmat päättää, etteivät heidän lapsensa osallistu eurooppalaista ulottuvuutta edistävään opetukseen? 5. Miten Euroopan komissio aikoo edistää eurooppalaisen ulottuvuuden kehittämiseen tarkoitettua ohjelmaansa ja noudattaa samalla Ison-Britannian opetusalan lainsäädäntöä (Education Act), jonka mukaan kiistanalaisten asioiden opettamisen on aina oltava tasapainotettua? Viviane Redingin komission puolesta antama vastaus (5. lokakuuta 2000) Komissio kiinnittää arvoisan parlamentin jäsenen huomiota siihen tosiasiaan, että eurooppalaisen ulottuvuuden kaikenlainen edistäminen kouluissa on täysin jäsenvaltioiden toimivallassa ja vastuulla perustamissopimuksen 149 artiklan (ent. 126 artikla) perusteella, sillä sen mukaan: Yhteisö myötävaikuttaa korkealaatuisen koulutuksen kehittämiseen rohkaisemalla jäsenvaltioiden välistä yhteistyötä sekä tarvittaessa tukemalla ja täydentämällä jäsenvaltioiden toimintaa pitäen täysin arvossa jäsenvaltioiden vastuuta opetuksen sisällöstä ja koulutusjärjestelmän järjestämisestä sekä niiden sivistyksellistä ja kielellistä monimuotoisuutta. Samassa artiklassa todetaan edelleen muun muassa, että yhteisön toiminnalla pyritään kehittämään eurooppalaista ulottuvuutta koulutuksessa erityisesti jäsenvaltioiden kielten opetuksella ja levittämisellä. Kannustaakseen yhteisötason yhteistyötä koulutuksessa parlamentti ja neuvosto ovat hyväksyneet Socrates-ohjelman(1). Se edistää osaltaan eurooppalaista ulottuvuutta kouluopetuksessa tukemalla jäsenvaltioiden esityksestä jäsenvaltioiden koulujen välisiä kumppanuushankkeita, opetushenkilöstön maidenvälisiä koulutushakkeita sekä ajankohtaisiin koulutuskysymyksiin keskittyviä maidenvälisiä verkkoja. Tätä taustaa vasten todettakoon, että 1. mitään erityistä summaa ei ole osoitettu nimenomaan eurooppalaisen ulottuvuuden edistämiseen, 2. tämän ulottuvuuden edistämistavat riippuvat jäsenvaltioiden esittämien hakkeiden sisällöstä, 3. hankkeiden maidenvälinen luonne takaa kulttuurisen monimuotoisuuden ja kansallisten identiteettien huomioon ottamisen, 4. ja 5. koulutusjärjestelmien rakenne, opetuksen sisältö ja koulutukseen pääsyn järjestelyt kuuluvat jäsenvaltioiden toimivaltaan. (1) Euroopan parlamentin ja neuvoston päätös N:o 253/2000/EY, tehty 24 päivänä tammikuuta 2000, yhteisön koulutusalan Sokrates-toimintaohjelman toisesta vaiheesta, EYVL L 28, 3.2.2000.